Document ID: 32000R1470

Kommissionens forordning (EF) nr. 1470/2000
af 5. juli 2000
om ændring af forordning (EØF) nr. 1964/82 om fastsættelse af betingelserne for ydelse af særlige eksportrestitutioner for visse former for udbenet oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), ændret ved Kommissionens forordning (EF) nr. 907/2000(2), særlig artikel 33, stk. 12, og
ud fra følgende betragtninger:
(1) Ved Kommissionens forordning (EF) nr. 1000/2000(3), der trådte i kraft den 13. maj 2000, ændredes bl.a. forordning (EØF) nr. 3846/87(4) om fastsættelsen af nomenklaturen over eksportrestitutioner for landbrugsprodukter.
(2) Denne ændring har medført, at betingelsen i artikel 6, stk. 3, i Kommissionens forordning (EF) nr. 1964/82(5), senest ændret ved forordning (EF) nr. 1452/1999(6), også må tilpasses.
(3) Ved denne ændring bliver det muligt også at ajourføre visse henvisninger til Kommissionens forordning (EØF) nr. 3665/87(7), der er blevet erstattet af forordning (EF) nr. 800/1999(8).
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Artikel 6, stk. 3 og 4, i forordning (EF) nr. 1964/82 affattes således:
"3. Hvis denne vægtforskel overstiger 10 %, ændres den særlige eksportrestitution til samme niveau som den restitution for produkter henhørende under kode 0201 30 00 90/60, der gælder på den dato, der er anført i rubrik 21 i den eksportlicens, der danner grundlag for toldbehandlingen i henhold til artikel 5, stk. 1, eller artikel 26, stk. 1, i forordning (EF) nr. 800/1999.
4. Den sanktion, der er foreskrevet i artikel 51, stk. 1, litra a), i forordning (EØF) nr. 800/1999, finder ikke anvendelse i de i stk. 2 og 3 omhandlede tilfælde."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes på transaktioner, for hvilke den toldbehandling, der omhandles i artikel 5, stk. 1, eller artikel 26, stk. 1, i forordning (EF) nr. 800/1999, er gennemført på grundlag af eksportlicenser, som der anmodes om fra den 13. maj 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. juli 2000.

Labels: 3
17